Diari Oficial de la Generalitat Valenciana


Sumari del DOGV 3190, del 24-02-1998 (1998/973)

ORDRE de 2 de febrer de 1998, de la Conselleria d'Obres Públiques, Urbanisme i Transports, per la qual s'estableix, amb caràcter definitiu, un mínim de percepció en les tarifes dels serveis de transport públic de viatgers en automòbils de turisme de l'Àrea de Prestació Conjunta d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/02/02/(3)/dof/vci/html**

### Dades del document

Número de DOGV
:   3190

Data del DOGV
:   24-02-1998

Secció del DOGV
:   I. DISPOSICIONS GENERALS

Número del document
:   1998/973


Data del document
:   02-02-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 2 de febrer de 1998, de la Conselleria d'Obres Públiques, Urbanisme i Transports, per la qual s'estableix, amb caràcter definitiu, un mínim de percepció en les tarifes dels serveis de transport públic de viatgers en automòbils de turisme de l'Àrea de Prestació Conjunta d'Alacant. [1998/X973]
  
L'Ordre de 12 de juliol de 1994, de la Conselleria d'Obres Públiques, Urbanisme i Transports, va crear l'Àrea de Prestació Conjunta d'Alacant per als serveis de transport públic de viatgers en automòbils de turisme.
  
Amb data 21 de juliol de 1994, es va dictar l'Ordre d'aquesta Conselleria en virtut de la qual s'estableix el règim de tarifes i les seues condicions d'aplicació per als serveis de transport públic de viatgers en automòbils de turisme de l'Àrea de Prestació Conjunta d'Alacant.
  
L'Ordre de 28 de febrer de 1997, de la Conselleria d'Obres Públiques, Urbanisme i Transports, va establir amb caràcter provisional durant 1997, un mínim de percepció en les tarifes dels serveis de transport públic de viatgers en automòbils de turisme de l'Àrea de Prestació Conjunta d'Alacant.
  
L'experiència ha demostrat que l'establiment del mínim de percepció permet millorar l'oferta en aquest tipus de transport, atès que el taxista té garantida una percepció mínima que impedeix el retraïment cap a determinats desplaçaments que, pel curt trajecte, no són prou si són remunerats segons la tarifa aplicable genèricament.
  
D'altra banda, la publicació d'aquesta ordre s'ha d'aprofitar per a determinar els dies que, a l'efecte de les tarifes, tindran la consideració de festius durant 1998, atès que, com que es mantenen congelades les tarifes per a l'any que ve, tal com prescriu la disposició addicional de l'Ordre de 28 de febrer de 1997, abans esmentada, no n'hi haurà una nova publicació ni, per tant, l'oportunitat d'indicar en aquestes els esmentats dies festius.
  
Per tot això, a la vista de les propostes realitzades pel mateix sector, i amb l'informe favorable previ de la Comissió de Preus de la Generalitat Valenciana, adoptat en la sessió de 17 de desembre de 1997, i en virtut de les atribucions que em confereix l'article 7.4 del Decret 65/1991, de 15 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, modificat pel Decret 24/1994, de 8 de febrer, del Govern Valencià i d'acord amb l'article 13 de l'Ordre de 12 de juliol de 1995 d'aquesta Conselleria,
  
ORDENE
  
Article 1
  
S'estableix, amb caràcter definitiu, un mínim de percepció per als serveis de transport públic de viatgers en automòbils de turisme de l'Àrea de Prestació Conjunta d'Alacant, que es realitzen o transcórreguen en l'àmbit territorial de l'Àrea, que ha estat xifrat en 400 pessetes.
  
Article 2
  
Durant 1998 tindran també la consideració de dies festius a l'efecte de les tarifes, a més dels legalment establerts, els dies 22 i 23 de juny així com els dies 24 i 31 de desembre.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 2 de febrer de 1998
  
El conseller d'Obres Públiques, Urbanisme i Transports,
  
LUIS FERNANDO CARTAGENA TRAVESEDO
  
II. AUTORITATS I PERSONAL
  
a) PLANTILLES ORGÀNIQUES
  
I RELACIONS DE LLOCS DE TREBALL


Còpia Permalink ELI